Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
Måleren kan konfigureres således at pulsudgangene fungerer som enten pulstransmitter eller pulsdivider. Skal udgangene fungere som pulstransmitter, konfigureres målerens PP-kode til enten 80 eller 82. Uafhængigt af om begge udgange er tilsluttet eller svævende, vil PP-kode 80 med pulstransmitter på både Out-C og Out-D medføre et forhøjet strømforbrug. Derfor anbefales netforsyning ved konfiguration af PP-kode 80. Skal udgangene fungere som pulsdivider, konfigureres målerens PP-kode til 83 med 22 ms pulsbredde eller PP-kode 73 med 5 ms pulsbredde.Funktionen pulstransmitter/-divider kan anvendes til bl.a. ekstern lækagesikring, mulighed for tilslutning af et ekstra regneværk til samme flowsensor og til eksterne kontrolsystemer, der regulerer efter flowpulser, eksempelvis Siemens RVD 250 og Danfoss ECL 310, som begge kan anvende PP-kode 73 med 5 ms pulsbredde.Pulsudgang med tællerstandsregistre